
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών δόμησης της 
εκτός σχεδίου και εκτός ορίων οικισμών περιοχής της Κοινότη¬ 
τας Καλού Χωριού Μιραμπέλλου (Ν. Λασιθίου). 1 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Πειραιώς. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός χρήσεων γης και όρων και περιορισμών δόμησης της εκτός 

σχεδίου και εκτός ορίων οικισμών περιοχής της Κοινότητας Καλού 

Χωριού Μιραμπέλλου (Ν. Λασιθίου). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2), 11, 14 και 17 του Ν. 
Δ/τος της 17.7.1923 «περί σχεδίων πόλεων κ.λπ.» (Α’ 228), όπως με¬ 
ταγενέστερα τροποποιήθηκαν και συμπληρώθηκαν 

2. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

4. Τις υπ’ αριθ. ΥΠΠΟ/ΑΡΧ/Α1/Φ24/15670/589/11.4.1986 
και ΥΠΠΟ/ΑΡΧ/Α1/Φ24/5668/217/22.7.1988 αποφάσεις της 
Υπουργού Πολιτισμού «Ρυθμιστικό Σχέδιο για καθορισμό ζωνών προ¬ 
στασίας των Αρχαιολογικών Χώρων στην περιοχή Καλού Χωριού Μι¬ 
ραμπέλλου Κρήτης» και «Έγκριση μελέτης Υπουργείου Περιβάλλο¬ 
ντος, Χωροταξίας και Δημοσίων Έργων για Ζ.Ο.Ε. στην περιοχή των 
Αρχαιολογικών Χώρων Καλού Χωριού Μιραμπέλλου», αντίστοιχα. 

5. Την υπ’ αριθ. 185/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

6. Την υπ’ αριθ. 705/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Στην εκτός σχεδίου και εκτός των ορίων οικισμών, περιοχή της Κοι¬ 
νότητας Καλού Χωριού επαρχίας Μιραμπέλλου (Ν. Λασιθίου), στην 
οποία καθορίσθηκαν ζώνες προστασίας των Αρχαιολογικών Χώρων, με 
την υπ’ αριθ. ΥΠΠΟ/ΑΡΧ/Α1/Φ24/15670/589/11.4.1986 από¬ 
φαση του Διευθυντή της Διεύθυνσης Προϊστορικών και Κλασσικών Αρ¬ 
χαιοτήτων του Υπουργείου Πολιτισμού, καθορίζονται χρήσεις γης και 


όροι και περιορισμοί δόμησης κατά ζώνες Α, Β1, Β2, Β3 και Β4, όπως 
φαίνονται στο χρωματισμένο σχετικό πρωτότυπο διάγραμμα σε κλί¬ 
μακα 1:5000, που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 68512/1989 πράξη του 
και που συνοπτικό του (αντίτυπο δημοσιεύεται με το παρόν διάταγμα, 
όπως στο επόμενο άρθρο. 

Άρθρο 2. 

Α. Ζώνη Α. 

1. Στη ζώνη αυτή, η οποία περιλαμβάνει τους κηρυγμένους αρχαιο¬ 
λογικούς χώρους της περιοχής, απαγορεύεται η δόμηση. Επιτρέπεται 
μόνο η κατασκευή των απαραίτητων έργων άρδεσης σε βάθος μέχρι 
τριάντα εκατοστά του μέτρου (0,30 μ.), από τη στάθμη του φυσικά δια¬ 
μορφωμένου εδάφους. Επιτρέπονται επίσης οι ανοικτές, με αβαθή 
άρωση, καλλιέργειες. 

Οι παραπάνω δραστηριότητες επιτρέπονται μετά από έγκριση της 
αρμόδιας ΚΔ' Εφορείας Προϊστορικών και Κλασσικών Αρχαιοτήτων 
και με την επίβλεψη της Υπηρεσίας αυτής. 

Β. Ζώνη Β1. (Γεωργική γη υψηλής παραγωγικότητας). 

1. Στην περιοχή αυτή επιτρέπονται μόνοι οι παρακάτω χρήσεις: 
α) Γεωργικές αποθήκες. 

β) Δεξαμενές - υδατοδεξαμενές. 
γ) θερμοκήπια, 
δ) Αντλητικές εγκαταστάσεις, 
ε) Φρέατα. 

2. Το κατώτατο όριο κατάτμησης και αρτιότητας ορίζεται σε εξι (6) 
στρέμματα. 

3. Οι όροι και περιορισμοί δόμησης των παραπάνω χρήσεων (εκτός 
τών θερμοκηπίων) καθορίζονται ως εξής: 

α) Μέγιστη επιφάνεια κτιρίων εικοσιπέντε (25) τετρ. μέτρα και μέγι¬ 
στο επιτρεπόμενο ύψος αυτών δύο και μισό (2,50) μέτρα, μετρούμενο 
από το γύρω φυσικά διαμορφωμένο έδαφος. 

β) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται οι διατάξεις του από 24.5.198 Π. δ/τος (Δ' 
270/1985), όπως ισχύουν. 

Ζ. Ζώνη Β2. 

1. Στην περιοχή αυτή επιτρέπονται οι χρήσεις: 

α) Κατοικία. * 

β) Τουριστικές εγκαταστάσιες Α' και ΑΑ' τάξης με δυναμικότητα 
150 και άνω κλινών και δυνατότητα μείωσης της ελάχιστης αυτής επι¬ 
τρεπόμενης τιμής δυναμικότητας σε ποσοστό 10%. 
γ) Γεωργικές αποθήκες, 
δ) Δεξαμενές - υδατοδεξαμενές. 
ε) Θερμοκήπια. 

στ) Αντλητικές εγκαταστάσεις, 
ζ) Φρέατα. 

2. α) Το κατώτατο όριο κατάτμησης και αρτιότητας πλην της περιπ. 
(β) της προηγουμένης παραγ. (1) ορίζεται σε τέσσερα (4) στρέμματα. 

β) Το κατώτατο όριο αρτιότητας των γηπέδων για την ανέγερση του- 

ριστικών εγκαταστάσεων ορίζεται σε 15 στρέμματα. 

3.α) Οι όροι και περιορισμοί δόμησης των γηπέδων για την ανέγερση 
κατοικίας καθορίζονται ως εξής: 

- Μέγιστη συνολική επιφάνεια ορόφων των κτιρίων 120 τ.μ. 

- Αριθμός ορόφων των κτιρίων δύο (2), με μέγιστο επιτρεπόμενο 
ύψος των μονορόφων κτιρίων ή μονορόφου τμήματος αυτών τρία και 
μισό μέτρα (3,50 μ.) και των διωρόφων κτιρίων ή διωρόφου τμήματος 
αυτών έξι και μισό μέτρα (6,50 μ.), μετρούμενο από το γύρω φυσικώς ή 
τεχνικώς διαμορφωμένο έδαφος. 

- Πάνω από το μέγιστο επιτρεπόμενο ύψος των κτιρίων επιτρέπεται 
μόνο η κατασκευή καπνοδόχων, αεραγωγών και στηθαίου μέχρι πενή¬ 
ντα εκατοστά του μέτρου (0,50μ). 

β) Οι όροι και περιορισμοί δόμησης των γηπέδων για την ανέγερση 
τουριστικών εγκαταστάσεων καθορίζονται ως εξής: 

- Συντελεστής δόμησης δύο δέκατα (0,2). 

Στο συντελεστή δόμησης προσμετρώνται οι υπόγειοι χώροι ή τμή¬ 
ματα αυτών, εφόσον η οροφή τους βρίσκεται πάνω από τη στάθμη του 
περιβάλλοντος χώρου πλέον του ενός μέτρου (1,00)μ. 

- Αριθμός ορόφων των κτιρίων δύο (2), με μέγιστο επιτρεπόμενο 
ύψος των μονορόφων κτιρίων ή μονορόφου τμήματος αυτών τρία και 
μισό μέτρα (3,50 μ.) και των διωρόφων κτιρίων ή διωρόφου τμήματος 
αυτών έξι και μισό μέτρα (6,50 μ.), μετρούμενο από το γύρο φυσικώς ή 
τεχνικώς διαμορφωμένο έδαφος. 

- Τα κτίρια σε κάθε θέση του εδάφους δεν δύνανται να υπερβαίνουν 
τον παραπάνω οριζόμενο αριθμό ορόφων και το μέγιστο επιτρεπόμενο 
ύψος. 

- Πάνω από το μέγιστο επιτρεπόμενο ύψος των κτιρίων επιτρέπεται 
μόνο η κατασκευή καπνοδόχων, αεραγωγών και στηθαίου μέχρι πενή¬ 
ντα εκατοστά του μέτρου (0,50 μ.). 

- Σε περίπτωση που προκύπτει σε μιά ιδιοκτησία, κτιριακός όγκος 
πάνω από 3.000 μ 2 επιβάλλεται η διάσπαση των όγκων των κτιρίων 
μέχρι τον πλήρη διαχωρισμό τους. Στην περίπτωση αυτή ηΙ μεταξύ των 
κτιρίων ελάχιστη απόσταση ορίζεται σε τρία μέτρα (3,00 μ,). 

- Το μέγιστο συνεχές και ενιαίο τμήμα όψης του κτιρίου δεν δύναται 
να υπερβαίνει τα δώδεκα μέτρα (12,00 μ.). 

- Απαγορεύεται η επιχωμάτωση ή εκσκαφή των ακαλύπτων επιφα¬ 
νειών των γηπέδων για ανύψωση ή υποβάθμιση της στάθμης. 

γ) Οι όροι και περιορισμοί δόμησης των λοιπών επιτρεπομένων χρή¬ 
σεων είναι οι αναφερόμενοι στην παράγραφο Β3 του παρόντος άρθρου. 

δ) Για τους λοιπούς όρους και περιορισμούς δόμησης των χρήσεων 
της παρούσας παραγράφου Γ εφαρμόζονται κατά χρήση οι διατάξεις 
των από 6.10.1978 (Α' 538/1978) και,24.5.1985 (Δ'|270/1985 
Π. Δ/των, όπως ισχύουν. 

Δ. Ζώνη Β3. (Περιοχή ευρύτερης προστασίας του Αρχαιολογικού 
χώρου του Βρόκαστρου). 

1. Στην περιοχή αυτή επιτρέπονται οι χρήσεις: 

α) Κατοικία. 

β) Γεωργικές αποθήκες. 

γ) Δεξαμενές - υδατοδεξαμενές. 


δ) Αντλητικές εγκαταστάσεις. 

ε) Φρέατα. 

2. Το κατώτατο όριο κατάτμησης και αρτιότητας ορίζεται σε δέκα 
(10) στρέμματα. 

3. α) Οι όροι και περιορισμοί δόμησης των γηπέδων για την ανέγερση 
κατοικίας καθορίζονται ως εξής: 

- Μέγιστη συνολική επιφάνεια των κτιρίων 120 τ.μ. 

- Αριθμός ορόφων των κτιρίων ένας (1) με μέγιστο επιτρεπόμενο 
ύψος αυτών τρία και μισό (3,50) μέτρα, μετρούμενο από το γύρω φυσι¬ 
κώς ή τεχνικώς διαμορφωμένο έδαφος. 

- Πάνω από το μέγιστο επιτρεπόμενο ύψος των κτιρίων επιτρέπεται 
μόνο η κατασκευή καπνοδόχων, αεραγωγών και στηθαίου μέχρι πενή¬ 
ντα εκατοστά του μέτρου (0,50 μ.). 

β) Οι όροι και περιορισμοί δόμησης των λοιπών επιτρεπόμενων χρή¬ 
σεων είναι οι αναφερόμενοι στην παράγραφο Β3 του παρόντος άρθρου. 

γ) Για τους λοιπούς όρους και περιορισμούς δόμησης των χρήσεων 
της παρούσας παραγρ. Δ εφαρμόζονται κατά χρήση οι διατάξεις των 
από 6.10.1978 (Δ' 538/1978) και 24.5.1985 (Α’ 270/1985) Π. Δ/ 
των, όπως ισχύουν. 

Ε. Ζώνη Β4. 

1. Στην περιοχή αυτή επιτρέπεται μόνο η χρήση αναψυχής (εστιατό¬ 
ρια, αναψυκτήρια, κέντρα διασκέδασης, χώροι συνάθροισης κοινού) με 
τους παρακάτω όρους και περιορισμούς δόμησης: 

- Μέγιστη συνολική επιφάνεια των κτιρίων 200 τ. μέτρα. 

- Αριθμός ορόφων των κτιρίων ένας (1) με μέγιστο επιτρεπόμενο 
ύψος αυτών τρία και μισό (3,50) μέτρα, μετρούμενο από το γύρω φυ¬ 
σικό ή τεχνιτά διαμορφωμένο έδαφος. 

- Πάνω από το μέγιστο επιτρεπόμενο ύψος των κτιρίων επιτρέπεται 
μόνο η κατασκευή καπνοδόχων, αεραγωγών και στηθαίου μέχρι πενή¬ 
ντα εκατοστά του μέτρου (0,50 μ.). 

- Για τους λοιπούς όρους και περιορισμούς δόμησης εφαρμόζονται 
οι διατάξεις του από 24.5.1985 (Δ' 270/1985) Π. δ/τος, όπως ισχύ¬ 
ουν. 

2. Το κατώτατο όριο κατάτμησης και αρτιότητας ορίζεται σε έξι (6) 
στρέμματα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π, 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν, 880/1979» (Α’ 154) 
όπως τροποποιήθηκε μΓτο υπ’ αρ. 367/1987 Π. δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του Ν. 1558/1985 «Κυβέρνηση 
και Κυβερνητικά Όργανα» (Α' 137). 

6. Την υπ’ αρ. 10168/26.6.1989 πράξη συναίνεσης της Αναστα¬ 
σίας Ρεμούνδου - Τριανταφύλλη αποκλειστικής κυρίας του παρακάτω 
περιγραφομένου ακινήτου. 

7. Την υπ’ αρ. 175/1989 γνωμοδότηση του Κεντρικού Συμβουλίου 
Χωροταξίας Οικισμού κάι Περιβάλλοντος. 

8. Την υπ’ αρ. 40139/20.7.89 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης. 

9. Την κατόπιν αυτοψίας του υπαλλήλου Β. Αναγνωστοπούλου επι¬ 
βεβαίωση των εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου που βρίσκεται εντός του ρυ¬ 
μοτομικού σχεδίου Πειραιώς και επί της οδού Νεοσοίκων αρ. 40, με 
πρόταση του Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του παραδοσιακού τμήματος της πόλης 
του Πειραιά και ειδικότερα επί της οδού Νεοσοίκων αρ. 40, και έχει χα- 


ρακτηρισθεί ως διατηρητέο με το από 16.3.87 Π. Δ/γμα (Δ’ 420) και 
του οποίου την αποκλειστική κυριότητα έχει η παραπάνω αιτούσα τη 
μεταφορά του συντελεστή δόμησης, όπως το βαρυνόμενο ακίνητο φαίνε¬ 
ται με μαύρη διαγράμμιση στο σχετικό πρωτότυπο διάγραμμα σε κλί¬ 
μακα 1:50, που θεωρήθηκε από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αρ. 69107/1989 πράξη του και που 
συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 268,88 τ.μ. 

β. Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 3,6. 

γ. Ποσοστό κάλυψης: 70%. 

δ. Δομήσιμες επιφάνεις που αντιστοιχούν σ’ αυτό: 

268,88 τ.μ. X 3 - 967,97 τ.μ. 

ε. Δομημένη επιφάνεια: 364,13 τ.μ. (169,03 τ.μ. στο ισόγειο, 
149,03 τ.μ. στον όροφο και 46,07 τ.μ. στο δώμα). 

στ) Μεταφερόμενη δομήσιμη επιφάνεια: 967,97 τ.μ. - 364,13 τ.μ. 
= 603,84 τ.μ. (19,19 τ.μ. από ισόγειο και 584,65 τ.μ. από ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Αναστασίας Ρεμούνδου - Τριανταφύλλη για εμβαδόν 
603,84 τ.μ. (19,19 τ.μ. από ισόγειο και 584,65 τ.μ. από ορόφους). 

Άρθο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

